تورکیه، میصرین تورکیه سیلاح‌لی گوجلری‌نین آتانین سوریه‌نین عفرین بؤلگه‌سینده زیتون دالی عملیاتیینا ایلیشکین، "عملیاتین وطنداش‌لارین حقوق‌لارینی پوزدوغونو و سوریه‌‌دکی اینسانی بحرانی درینلشدیردیگی ادعا‌لاری حقیقت‌دن اوزاق‌دیر" دئییلدی.
خاریجی ایشلر ناظیرلیگی، ائتدیگی یازی‌لی آچیقلامادا، میصره زیتون دالی عملیاتینا دایر جاواب وئردی.
میصر خاریجی ایشلر ناظیرلیگی طرفین‌دن تورکیه‌نین عفرینده حیاتا کئچیردیگی حرکات حاقیندا درج اولونان 19 مارس تاریخ‌لی آچیقلامانین رد ائدیلدیگینه دقت چکن بیانات،
سوریه‌نین اراضی بوتؤو‌لوگونو و سیاسی بیرلیگینی مدافعه ائدن اؤلکه‌لرین باشیندا گلن تورکیه، بؤلوچو ترور تشکیلاتینا قارشی موباریزه آپارا‌راق عکسینه سوریه‌نین اراضی بوتؤو‌لوگونون قورونماسینا کؤمک ائدیر. عملیاتین وطنداش‌لارین حقوق‌لارینی پوزدوغو و سوریه‌‌دکی اینسانی بحرانی درینلشدیردیگی ادعا‌لاری حقیقت‌دن اوزاق‌دیر. عملیاتی، سیویل خالقی بیر ترور تشکیلاتی‌نین تحکّوموندن خیلاص ائده‌رک داوام‌لی امنیت و ثابیتلیگین اؤنونو آچمیش‌دیر" قیمتلندیرمه‌سینه یئر وئریلیب.
زیتون دالی عملیاتی‌نین سوریه‌‌دکی سیاسی حلّی تلاشلارینا ضربه ائندیردیگی ادعاسی‌نین تامامیله اساس‌سیز اولدوغو وورغولانان بیاناتدا، بو ایفاده‌لر ایشلدیلیب:
تورکیه‌نین موباریزه آپاردیغی ترور تشکیلاتی پ.ی.د/ی.پ.گ-نین سوریه‌‌دکی سیاسی حلّ پروسه‌سینده رولو اولا بیلمز. تروریزمله موباریزه‌نین اوغورلو اولماسی اوچون بوتون بؤلگه اؤلکه‌لری‌نین و بین الخالق جمعیتین ایکیرجیک-سیز بیر موضع توتماسی و ترور تشکیلات‌لاری آراسیندا فرق قویولماسین‌دان ایمتیناع ائدیلمه‌سی لازیم‌دیر. میصرین سوریه تورپاق‌لارینی ایشغال ائتمه‌یه چالیشان پ.ی.د/ی.پ.گ کیمی ترور تشکیلات‌لارینا آرخا چیخماق اوزینه، سوریه موناقیشه‌سی‌نین حلّی مسئله‌سینده صمیمی تلاش گؤسترمه‌سی و بو شکیلده عرب دونیاسینا بیر قاتقی وئرمه‌سی گؤزلنیلیر".
